RBC
การกำกับความเสี่ยงด้านเงินกองทุน (RiskBased CapitalRBC) เป็นมาตรฐานกรอบดำรงเงินกองทุนแบบใหม่ตามหลักมาตรฐานสากล ที่สำนักงานคณะกรรมการกำกับและส่งเสริมการประกอบธุรกิจประกันภัย ได้นำมาใช้เมื่อปี 2554
19 มี.ค. 2556

การกำกับความเสี่ยงด้านเงินกองทุน (RiskBased CapitalRBC) เป็นมาตรฐานกรอบดำรงเงินกองทุนแบบใหม่ตามหลักมาตรฐานสากล ที่สำนักงานคณะกรรมการกำกับและส่งเสริมการประกอบธุรกิจประกันภัย ได้นำมาใช้เมื่อปี 2554 
ทั้งนี้ RBC นอกจากจะกำหนดความเสี่ยงจากการรับประกันภัยแล้ว ยังได้เพิ่มความเสี่ยงอีก 2 ด้าน ที่ใช้เงินกองทุนเป็นตัววัด คือ 1.ความเสี่ยงด้านเครดิต (Credit Risk) เช่น บริษัท ประกันภัยต่อ (รีอินชัวเรอส์) ไม่สามารถจ่ายค่าสินไหมทดแทนตามสัญญาประกันภัยต่อที่บริษัทประกันภัยนั้นๆ ซื้อไว้ได้ หรือลูกหนี้ไม่สามารถชำระคืนสินเชื่อได้ รวมถึงความเสี่ยงจากการกระจุกตัวของทรัพย์สิน เช่น ลงทุนในหุ้นมากเกินไปหากหุ้นตกมูลค่าเงินลงทุน ลดลง กระทบกับเงินกองทุน 
และ 2.ความเสี่ยง ด้านการตลาด (Market Risk) เกิดจากการเปลี่ยนแปลงมูลค่าและราคาทรัพย์สินที่ผันผวนตามภาวะตลาดภายใต้ RBC กำหนดให้บริษัทประกันภัยมีกองทุน 2 ระดับรองรับความเสี่ยง คือ กองทุนหลัก (Tier 1) และกองทุนรอง (Tier 2) ซึ่งสินทรัพย์ที่นับเป็นเงินกองทุนต้องเป็นสินทรัพย์ที่แปรสภาพเป็นเงินสดได้ทันทีเท่านั้น กฎเกณฑ์ใหม่นี้ทำให้บริษัทประกันขนาดเล็กจะต้องเพิ่มทุนหลายแห่งและต้องไม่มีภาระผูกพัน ซึ่งหากมีกองทุนหลักเพียงพอไม่ต้องมีกองทุนรอง โดยกองทุนหลัก อาทิ หุ้นสามัญที่ออกและชำระแล้วเต็มจำนวน, ส่วนเกินมูลค่าหุ้น, หุ้นบุริมสิทธิ์ (ประเภทไม่สะสมเงินปันผล) เป็นต้น 
โดยคปภ.ได้เพิ่มเครี่องมือทางการเงินอื่นที่บริษัทสามารถออกได้เพื่อระดมทุนระยะยาว อาทิ หุ้นกู้